《拟四愁诗四首 其二》
魏晋·傅玄

我所思兮在珠崖，愿为比翼浮清池。刚柔合德配二仪，形影一绝长别离。

悯予不遘情如携，佳人贻我兰蕙草。何以要之同心鸟，火热水深忧盈抱。

申以琬琰夜光宝，卞和既没玉不察。存若流光忽电灭，何为多念独蕴结。

作者简介：傅玄（217~278年），字休奕，北地郡泥阳（今陕西铜川耀州区东南）人，西晋初年的文学家、思想家。 出身于官宦家庭，祖父傅燮，东汉汉阳太守。父亲傅干，魏扶风太守。